[{"text_idx": "#000000", "text": "Un o\u2019r nifer o deithiau cerdded gyda golygfeydd trawiadol ac amrywiol sydd wedi lleoli ar hyd Aber Afon Mawddach"}, {"text_idx": "#000001", "text": "Fel y mae\u2019r enw\u2019n ei awgrymu, nodwedd ddiffiniol Taith Panorama yw ei golygfeydd godidog dros Aber Mawddach, cadwyn mynyddoedd Cader Idris a Bae Ceredigion. Gan gychwyn o\u2019r Bermo, bydd y llwybr llafurus, 4 milltir hwn yn eich arwain trwy goetir amrywiol, ar hyd ffyrdd gwledig troellog ac i gefn gwlad agored gyda golygfeydd o\u2019r dirwedd o\u2019i amgylch."}, {"text_idx": "#000002", "text": "Mae Llwybr Panorama yn un o\u2019r nifer o lwybrau sydd wedi eu dotio ar hyd yr Afon Fawddach. Mae hi\u2019n lwybr llafurus ac yn anaddas i gerddwyr dibrofiad. Os am ddewis mwy hygyrch, mae Llwybr Mawddach ar lan ddeheuol yr aber yn ddewis perffaith."}, {"text_idx": "#000012", "text": "Mae aber helaeth a thywodlyd Mawddach yn un o ardaloedd mwyaf hynod y Parc Cenedlaethol."}, {"text_idx": "#000015", "text": "Roedd yr ardal hefyd yn ganolbwynt i ddiwydiant cyfoethog Eryri yn y gorffennol. Ar lan ogleddol yr aber, saif mwynglawdd aur hanesyddol Clogau yn uchel uwchben pentref Bontddu. Roedd cloddio am aur yn weithgaredd poblogaidd yn y maes hwn. Roedd panio aur hefyd yn digwydd yn afon Mawddach ei hun."}, {"text_idx": "#000016", "text": "Yn ystod y 18fed a\u2019r 19eg ganrif, bu\u2019r Fawddach yn gartref i ddiwydiant adeiladu llongau prysur. Adeiladwyd cyfanswm o 318 o longau ar hyd y Fawddach rhwng 1750 a 1865."}, {"text_idx": "#000017", "text": "I lawr tua diwedd aber y Fawddach saif Pont y Bermo, yn croesi rhwng glannau gogleddol a deheuol Afon Mawddach. Mae\u2019r bont yn draphont reilffordd bren un trac Gradd II* sy\u2019n ymestyn 820 metr rhwng gorsafoedd Morfa Mawddach a\u2019r Bermo. Dyma\u2019r draphont bren hiraf yng Nghymru ac mae\u2019n gyfystyr a\u0302 golygfeydd o\u2019r aber."}]